Wilhelm II van Duitsland

Wilhelm II

Duitse keiser en koning van Pruise

Wilhelm II

Vorstehuis  | Hohenzollern
Titels  | Duitse keiser en koning van Pruise
Regeer  | 15 Junie 1888 – 18 November 1918
Kroning  | 15 Junie 1888
Voorganger  | Friedrich III
Monargie afgeskaf  | Friedrich Ebert
Volle naam  | Friedrich Wilhelm Viktor Albert van Pruise
Gebore  | 27 Januarie 1859; Berlyn, Duitsland
Oorlede  | 4 Junie 1941; Doorn, Nederland
Begrawe  | Junie 1941; Doorn, Nederland
Eggenoot  | Augusta Victoria
Hermine van Reuss
Kinders  | Wilhelm van Pruise
Eitel Friedrich van Pruise
Adalbert van Pruise
August Wilhelm van Pruise
Oskar van Pruise
Joachim van Pruise
Viktoria Luise van Pruise
Vader  | Friedrich III
Moeder  | Prinses Victoria van die Verenigde Koninkryk
Handtekening  |

Wilhelm II uit die dinastie Hohenzollern, volle naam Friedrich Wilhelm Viktor Albert van Pruise, (* 27 Januarie 1859 in Berlyn, Duitsland; † 4 Junie 1941 in Doorn, Nederland) het tussen 1888 en 1918 as die laaste Duitse keiser en koning van Pruise geregeer.

Wilhelm was die kleinseun van die eerste keiser Wilhelm I en die seun van Friedrich III wat in 1888 ná 'n regeringstyd van slegs 99 dae aan 'n siekte gesterf het sodat Wilhelm reeds op 29-jarige leeftyd die keisertroon bestyg het.

Met sy tradisionele opvatting aangaande die keiserdom het Wilhelm min begrip getoon vir 'n moderne konstitusionele monargie. Sy dikwels opruiende toesprake het reeds op baie van sy tydgenote 'n negatiewe indruk gelaat - eers ná 'n mislukte onderhoud in 1908 het hy 'n meer gereserveerde houding ingeneem. Sy reislus is as onblusbaar beskou, maar dit was veral sy neiging om orals in die buiteland in historiese en offisierskostuums op te tree wat vir baie vreemd opgeval het. Sy oordrewe geldingsdrang word dikwels met 'n gebrek aan selfversekerdheid verklaar - sy linkerarm is by sy geboorte beskadig, en hierdie liggaamlike gebrek het emosionele en psigiese pyn meegebring.

Eers in Oktober 1918 het Wilhelm onder druk van die Eerste Wêreldoorlog ingestem tot konstitusionele hervormings waarvolgens die rykskanselier as regeringsleier die vertroue van die parlement sou benodig. Op 9 November 1918 het rykskanselier Max van Baden die vrywillige uittrede van Wilhelm II as heerser en dié van sy seun as troonopvolger aangekondig - 'n verklaring waartoe die kanselier nie amptelik gemagtig was nie. Dit was 'n poging van sy kant af om die ontevrede bevolking te kalmeer en 'n positiewe indruk op die buiteland te laat waar die keiser baie ongewild geraak het. Wilhelm II het destyds sedert 29 Oktober in die Duitse militêre hoofkwartier in Spa, België gebly en het van daar regstreeks in ballingskap na Nederland gegaan. Hier het hy tot en met sy afsterwe in 1941 in Doorn gewoon.

## Sien ook[wysig | wysig bron]

* Kruger-telegram
* Wilhelminisme

Normdata |

* BIBSYS: 90271778
* BNC: 000075515
* BNE: XX1196286
* BNF: cb11887883r (data)
* CANTIC: a10096851
* CiNii: DA04931007
* GND: 118632892
* IMDb: nm0435118
* ISNI: 0000 0003 7482 1779
* KulturNav: 0726c272-7c1e-43d9-8ea2-38ffd76d449c
* LCCN: n50018122
* LNB: 000321561
* MusicBrainz: e52e76e9-988b-442a-8bd1-4d6cc474758f
* NARA: 10580709
* NDL: 00621647
* NKC: jn20000701903
* NLA: 35608106
* NLG: 221019
* NLI: 000141989
* NLP: A11824499
* NTA: 069966354
* RERO: 02-A012316333
* RKD: 291921
* The SBN id IEIV025494 is not valid.
* SELIBR: 200269
* SNAC: w6cs6jj7
* SUDOC: 02667517X
* TePapa: 33947
* Trove: 1013263
* ULAN: 500437539
* VIAF: 121621349
* WorldCat Identities: lccn-n50018122

|